 **Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Suceava** |

**Raport monitorizare activitate în luna AUGUST 2016**

1. M**odul de rezolvare a sarcinilor de bază stabilite de cadrul legislativ specific**

In luna august 2016 s-au emis un număr de 28 autorizaţii de mediu, 390 „Clasarea notificării”, 5 Decizie etapa de încadrare care a fost analizată în Comisia de Analiză Tehnică, 1 Decizie etapa de încadrare pentru planuri și programe. S-au revizuit 45 autorizatii de mediu. Suma încasată este de 56900 lei.

Termenul de eliberare a Clasării notificării este de max. 10 zile de la înregistrarea solicitării. Termenele de eliberare a Deciziilor de încadrare, a acordurilor și avizelor Natura 2000 sunt variabile, în funcție de încadrarea în anexele la H.G. nr. 445/2009 privind evaluarea impactului anumitor proiecte publice și private asupra mediului, cu modificările și completările ulterioare și în O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, aprobată prin Legea nr. 49/2011.

APM Suceava nu are atribuții de control, de identificare şi sancţionare a abaterilor de la normele legale.

**2. Acte a căror valabilitate impune aprobarea lor prin decizia conducătorului unităţii:**

* numărul posturilor vacante: 0, la data de 31.08.2016;
* numărul posturilor pensionabile: 0, la data de 31.08.2016;
* numărul funcţionarilor publici care au participat la programe de perfecţionare în luna august 2016: 1.

**3. Proiecte cu finanţare externă există/nu există**

A.P.M. Suceava nu are în derulare proiecte cu finanţare externă.

**4.** S**ite-ului instituţiei**

Site-ul A.P.M. Suceava se actualizează permanent cu anunţuri privind actele de reglementare, buletine de calitate a aerului, comunicate de presă, informaţii de mediu, rapoarte privind starea calităţii mediului etc.

**5. Verificarea aplicării prevederilor Legii nr. 544/2001 privind liberul acces la informaţiile de interes public şi a normelor de aplicare stabilite prin HG 123/2002 şi ale Legii nr. 52/2003 privind transparenţa decizională, modificată şi completată:**

- numărul cererilor înregistrate privind accesul la informaţiile de interes public în luna august 2016: 2, din care soluţionate favorabil: 1; nefavorabil: 1 (s-a solicitat clarificări pentru a i se putea răspunde);

- numărul reclamaţiilor administrative împotriva funcţionarilor publici sau a deciziilor adoptate de instituţie: 0;

**6. Verificarea aplicării prevederilor O.G. nr.27/2002 aprobată prin Legea nr. 233/2002 privind reglementarea activităţii de soluţionare a petiţiilor**

- numărul sesizărilor înregistrate în luna august 2016: 3, din care, la una s-a dat răspuns de căre instituția noastră, una a fost redirecționată către Garda Națională de Mediu – Comisariatul Județean Suceava, iar una a fost clasată deoarece i se dăduse răspunsul o dată; pentru toate a fost respectat termenul de soluţionare.

**7. Verificarea aplicării prevederilor H.G. nr. 1723/2004 pentru aprobarea Programului de măsuri în activitatea de relaţii cu publicul, modificată şi completată cu HG nr. 1487/2005**

- este întocmit şi afişat la loc vizibil programul de lucru cu publicul (programul zilnic)

- nu avem o zi pe săptămână program prelungit, între orele 8,30 şi 18,30; (nu s-a instituit întrucât nu s-au primit instrucțiuni în acest sens de la ANPM București).

**8. Verificarea aplicării HG nr. 1344/2007 privind normele de organizare şi funcţionare a comisiilor de disciplină cu modificările şi completările ulterioare şi a HG nr. 833/2007 privind normele de organizare şi funcţionare a comisiilor paritare şi încheierea acordurilor colective**

- numărul de sesizări primite de comisia de disciplină în luna august 2016: 0;

- măsurile dispuse de comisia de disciplină împotriva salariaţilor: nu este cazul;

- este /nu este respectată procedura în cazul aplicării sancţiunilor disciplinare: nu este cazul;

- în luna august 2016 nu au avut loc şedinţe ale comisiei paritare.

**9. Activitatea comisiilor organizate:**

- în luna august 2016 nu s-au întrunit comisiile organizate în cadrul instituției.

- în luna august 2016 nu s-au desfășurat activități în comisii organizate în exteriorul instituției.

**10. Verificarea respectării OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii**

În luna august 2016, nu s-au încheiat contracte de achiziţie publică de achiziţii bunuri si/sau servicii, iar cele aflate în derulare s-au încheiat cu respectarea normativelor în vigoare privind achiziţiile publice.

**11. Probleme privind patrimoniul şi bugetul instituţiei**

Prin Bugetul cu nr. 1432/10.08.2016, aprobat de catre forul nostru tutelar, Agenţia Naţională pentru Protecţia Mediului, avem sume strict necesare pentru a acoperi cheltuielile cu intreţinerea instituţiei , alocaţiile bugetare la capitolul Bunuri si servicii sunt reduse în raport cu necesarul ; suntem deficitari la art. bug. privind pregătirea profesională, precum şi la articolul privind achiziţionarea materialelor şi consumabilelor pentru laboratorul de analize fizico-chimice al APM Suceava.

In luna august s-au primit creditele bugetare aferente lunii, în ultima zi , astfel că nu s-au putut efectua platile aferente către furnizorii noştri.

Lucrările şi serviciile pe care le prestează APM, conform Ordinului Ministerului de Administraţie Publică nr.1108/2007 şi a Ordinului 410/2008, duc la încasarea de venituri din tarife şi taxe de mediu, care conform O.U.G nr.71/2011, sunt virate la bugetul de stat. În perioada 01.01.2016-31.08.2016, s-au încasat venituri în valoare de 475087 lei, sumă care s-a virat integral la bugetul de stat.

Sunt respectate prevederile art.8 din Legea nr. 340/2004, republicată cu privire la transmiterea către prefect, spre avizare, a proiectelor de buget şi a situaţiilor financiare privind execuţia bugetară.

Nu a fost supus avizării Instituției Prefectului bugetul instituţiei, deoarece Bugetul pe anul 2016, a fost aprobat și transmis APM Suceava, de către ordonatorul superior ANPM în formă finală.

**12. Alte aspecte privind activitatea specifică a serviciului public deconcentrat**

În luna pentru care se face raportarea nu s-au înregistrat probleme deosebite.

Probleme cu care se confruntă serviciul public (probleme organizatorice şi financiare, personal):

- **Salarizarea personalului**:

* salariile în sistemul pentru protecţia mediului sunt cele mai mici din sistemul bugetar;
* începând cu luna august s-au aplicat prevederile O.U.G. nr. 20/08.06.2016, pentru modificarea și completarea O.U.G. nr. 57/2015, privind salarizarea personalului plătit din fonduri publice în anul 2016, cu referire la prorogarea unor termene precum și unele măsuri fiscale aprobate/în vigoare; din cadrul APM Suceava au beneficiat un nr. de 20 persoane.

- **Pregătirea profesională**:

- nealocarea de fonduri pentru perfecționarea profesională a personalului.

Reclamaţiile adresate instituţiei referitoare la activitatea acesteia sau a aparatului propriu (modul de soluţionare a acestora, măsuri dispuse şi efectul acestora): **nu a fost cazul în luna august 2016.**

Modul de desfăşurare a audienţelor (program, grad de soluţionare): audiențele sunt programate în ziua de luni, între orele 10-12; nu au fost solicitate audiențe în luna **august 2016.**

**13. Relaţia serviciului public cu instituţia prefectului**

Participare la ședința Colegiului Prefectural pe luna august 2016, care a avut loc în data de 25.08.2016.

**14. Propunerile serviciului public pentru îmbunătăţirea activităţii, care depăşesc competenţele acestuia, inclusiv în plan legislativ.**

**-**

**15. Probleme ce necesită intervenţia din partea Instituţiei Prefectului la ministerul/autoritatea publică centrală de resort.**

**-**

**Cu stimă,**

**Director Executiv**

**Vasile OȘEAN**